ຍີ່ປຸ່ນ ໃຫ້ຄວາມໝັ້ນໃຈ ແກ່ປະຊາຊົນ ກ່ຽວກັບເລື່ອງນີວເຄລຍ
ຍີ່ປຸ່ນ ກ່າວ​ໃນ​​ມື້​ນີ້​ວ່າ ບໍ່ໄດ້ມີການເພີ່ມ ລະດັບຂອງອຸນຫະພູມ​ ຄວາມ​ກົດ​ດັນ​ ຫລືກຳມັນຕະພາບລັງສີ ຢູ່​ໃນ​ເຕົາ​ແຍກ​ ທີ່ໂຮງໄຟຟ້າ Fukushima
ບັນດາເຈົ້າໜ້າທີ່ນີວເຄລຍຍີ່ປຸ່ນໃຫ້ຄວາມໝັ້ນໃຈອີກຄັ້ງໃໝ່ຕໍ່ປະຊາຊົນ ຫລັງຈາກພວກ ນັກວິທະຍາສາດ ທີ່ໂຮງໄຟຟ້ານີວເຄລຍ Fukushima ທີ່ໄດ້ຮັບຄວາມເສຍຫາຍນັ້ນ ພົບ ເຫັນສານ xenon ໃນປະລິມານນ້ອຍໆ ອັນເປັນແກສທີ່ມີກຳມັນຕະພາບລັງສີ ທີ່ສາມາດ ຊີ້ໃຫ້ເຫັນວ່າ ອາດຍັງມີການແຍກຕົວຂອງອະຕອມນິວເຄລຍເກີດຂຶ້ນຢູ່ໃນເຕົາແຍກໜ່ວຍ ນຶ່ງຂອງໂຮງໄຟຟ້າດັ່ງກ່າວນັ້ນ ບັນດາເຈົ້າໜ້າທີ່ກ່າວໃນວັນພຸດມື້ນີ້ວ່າ ບໍ່ໄດ້ມີການເພີ່ມລະດັບຂອງອຸນຫະພູມ ຄວາມກົດ ດັນຫລືກຳມັນຕະພາບລັງສີ ຢູ່ໃນເຕົາແຍກນີວເຄລຍໜ່ວຍທີສອງຂອງໂຮງໄຟຟ້າ ເຖິງຢ່າງ ໃດກໍດີບໍລິສັດພະລັງໄຟຟ້າໂຕກຽວ ຊຶ່ງເປັນຜູ້ຄວບຄຸມໂຮງໄຟຟ້າແຫ່ງນີ້ ໄດ້ເລີ້ມສີດນໍ້າກົດ boric ຊຶ່ງເຮັດໃຫ້ປະຕິກິລິຍານີວເຄລຍໝົດສະພາບລົງນັ້ນ ເຂົ້າໄປໃນເຕົາແຍກນີວເຄລຍ ເພື່ອເປັນການປ້ອງກັນໄວ້ລ່ວງໜ້າ ປະຕິກິລິຍານີວເຄລຍເປັນຂັ້ນຕອນທີ່ອະຕອມແຍກໂຕອອກຈາກັນເພື່ອ ຜະລິດພະລັງງານ ແຕ່ພວກເຈົ້າໜ້າທີ່ບໍລິສັດ TEPCO ເນ້ນວ່າ ຖ້າມີປະຕິກິລິຍານິວເຄລຍ ເກີດຂຶ້ນຢູ່ໃນເຕົາ ແຍກນັ້ນກໍຍັງບໍ່ທັນເຖິງຂັ້ນອັນຕະລາຍຮ້າຍແຮງໃນຈຸດທີ່ມັນອາດສາມາດດຳເນີນການຕໍ່ໄປ ໄດ້ດ້ວຍໂຕຂອງມັນເອງນັ້ນ